|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | R15 | |  |  | | | | | | | |  |
| R14 | |  |  | | | | | | | |  |
| R13 | |  |  | | | | | | | |  |
| R12 | |  |  | | | | | | | |  |
| R11 | |  |  | | | | | | | |  |
| R10 | |  |  | | | | | | | |  |
| R09 | |  |  | | | | | | | |  |
| R08 | |  |  | | | | | | | |  |
| R07 | |  |  | | | | | | | |  |
| R06 | |  |  | | | | | | | |  |
| R05 | |  |  | | | | | | | |  |
| R04 | |  |  | | | | | | | |  |
|  | ±0,000= 133,500 m n.m. | | | | | | |  | R03 | |  |  | | | | | | | |  |
|  | R02 | |  |  | | | | | | | |  |
|  |  | SÚR.SYSTÉM S-JTSK / GRID SYSTEM S-JTSK | | | | | |  | R01 | |  |  | | | | | | | |  |
|  | SCHÉMA / SCHEME | VÝŠKOVÝ SYSTÉM BpV / VERTICAL SYSTEM BpV | | | | | |  | No.REV | | POPIS / DESCRIPTION | | | | | | | | | DÁTUM / DATE |
|  |  | | | | | | | | | | | | | | | | | | | |
|  | GENERÁLNY PROJEKTANT BD / HEAD DESIGNER | | |  | Tučkova 24a  Brno 602 00  Tel .: +421 607 911 704  EMAIL: [info@the-buro.cz](mailto:info@the-buro.cz) | | | | |  | OBJEDNÁVATEĽ / CLIENT | | | | | | |  | Hlavné mesto Slovenské republiky Bratislava  Primaciálne nám. 1,  814 99 Bratislava | |
|  |  | | |  | Obrázok, na ktorom je text  Automaticky generovaný popis | | | | | | |
|  | GENERÁLNY PROJEKTANT DÚ / HEAD DESIGNER  Obrázok, na ktorom je text, ClipArt, riad, tanier  Automaticky generovaný popis | | |  | LAMAČSKÁ CESTA 3/B  841 04 BRATISLAVA 4  TEL: +421 238 105 223  EMAIL: [info@obermeyer.sk](mailto:info@obermeyer.sk) | | | | |  |  | | | | | | |  |  | |
|  | PROJEKTANT / DESIGNER | | |  | LAMAČSKÁ CESTA 3/B  841 04 BRATISLAVA 4  TEL: +421 238 105 223  EMAIL: [info@obermeyer.sk](mailto:info@obermeyer.sk) | | | | |  | VYPRACOVAL / DRAWN BY | | | |  | KONTROLOVAL / CHECKER | | | | |
|  | Obrázok, na ktorom je text, ClipArt, riad, tanier  Automaticky generovaný popis | | |  | Ing. Stanislav Majerčák | | | |  | Ing. Vladimír Valent | | | | |
|  | ZODP. PROJEKTANT / RESPONSIBLE | | | |  | SCHVÁLIL / APPROVER | | | | |
|  | Ing. Stanislav Majerčák | | | |  | Ing. Vladimír Valent | | | | |
|  | NÁZOV ZAKÁZKY / PROJECT NAME | | | | | | | | | | | | | | | | | | | |
|  | BYTOVÝ DOM TERCHOVSKÁ A DOTKNUTÉ ÚZEMIE | | | | | | | | | | | | | | | | | | | |
|  | STUPEŇ PD / PROJECT STAGE | | | | | | | | MIERKA / SCALE | | | | DÁTUM VYDANIA / DATE OF ISSUE | | | | POČET A4 / NUMBER OF A4 | | | |
|  | DOKUMENTÁCIA PRE STAVEBNÉ POVOLENIE | | | | | | | |  | | | | 06.2023 | | | | 10 x A4 | | | |
|  | NÁZOV OBJEKTU SO/IO / OBJECT NAME | | | | | | | | | | | | | | | | | | | |
|  | 000 - ... | | | | | | | | | | | | | | | | | | | |
|  | NÁZOV PROFESNÉHO DIELU / PROFESSION PART | | | | | | | | | | | | | | | | | | | |
|  | 500 – PROJEKT ORGANIZÁCIE DOPRAVY | | | | | | | | | | | | | | | | | | | |
|  | NÁZOV DOKUMENTU / DOCUMENT NAME | | | | | | | | | | | | | | | | | | | |
|  | Projekt organizácie Dopravy – TECHNICKÁ SPRÁVA | | | | | | | | | | | | | | | | | | | |
|  | NÁZOV SÚBORU / FILE NAME | | | | | | | | | | | | | | | | | | | KÓPIA / COPY |
|  | 2110109 | DSP |  | | | F | 000 | | | | 500 | |  | 1001 | | | 00 | | |  |
|  | ČÍSLO PROJEKTU  PROJEKT NUMBER | STUPEŇ PD  PROJECT STAGE | OBCHODNÝ SÚBOR BUSINESS PART | | | ČASŤ PART | SO/IO  OBJECT NAME | | | | PROFESNÝ DIEL PROF. PART | | DILATÁCIA  DILATATION | ČÍSLO DOKUMENTU  DOCUMENT NUM. | | | REVÍZIA REVIZION | | |

Obsah

[1 ZÁKLADNÉ ÚDAJE 2](#_Toc161138504)

[1.1 IDENTIFIKAČNÉ ÚDAJE STAVBY 2](#_Toc161138505)

[1.1.1 STAVBA 2](#_Toc161138506)

[1.1.2 NAVRHOVATEĽ 2](#_Toc161138507)

[1.1.3 SPRACOVATEĽ 2](#_Toc161138508)

[1.2 VÝCHODISKOVÉ ÚDAJE A PODKLADY 3](#_Toc161138509)

[1.3 ZÁKLADNÉ ÚDAJE O PROJEKTE 4](#_Toc161138510)

[1.3.1 Bytový dom Terchovská 4](#_Toc161138511)

[1.3.2 Dotknuté územie bytového domu Terchovská 4](#_Toc161138512)

[1.3.3 Anotácia 4](#_Toc161138513)

[2 ZÁKLADNÉ RIEŠENIE STAVENISKA 4](#_Toc161138514)

[2.1 CHARAKTERISTIKA A ZÁKLADNÉ RIEŠENIE STAVENISKA 4](#_Toc161138515)

[2.1.1 Situovanie staveniska 4](#_Toc161138516)

[2.1.2 Situovanie plôch zariadenia staveniska 5](#_Toc161138517)

[2.1.3 Zariadenie staveniska - sociálna časť, kancelárie 5](#_Toc161138518)

[2.1.4 Spoločné objekty a zariadenia pre priamych dodávateľov 5](#_Toc161138519)

[2.1.5 Skladovacie a manipulačné plochy, výrobné zariadenia 5](#_Toc161138520)

[2.2 VPLYV USKUTOČŇOVANIA STAVBY NA ŽIVOTNÉ PROSTREDIE A STANOVENIE OPATRENÍ NA VYLÚČENIE ALEBO NA OBMEDZENIE NEGATÍVNYCH VPLYVOV 5](#_Toc161138521)

[2.2.1 Ochrana proti znečisťovaniu komunikácií a nadmernej prašnosti 5](#_Toc161138522)

[2.2.2 Ochrana zelene 6](#_Toc161138523)

[2.2.3 Záber verejného priestranstva 6](#_Toc161138524)

[2.3 Oplotenie staveniska 6](#_Toc161138525)

[3 DOPRAVNÉ A TECHNICKÉ RIEŠENIE 6](#_Toc161138526)

[3.1 DOPRAVNÉ TRASY POČAS VÝSTAVBY 6](#_Toc161138527)

[3.2 DOČASNÉ DOPRAVNÉ ZNAČENIE 6](#_Toc161138528)

[4 TERMÍNY VÝSTAVBY 7](#_Toc161138529)

[5 PLÁN BEZPEČNOSTI A OCHRANY ZDRAVIA PRI PRÁCI 7](#_Toc161138530)

# ZÁKLADNÉ ÚDAJE

Táto dokumentácie je podkladom pre jednotné stavebné konanie dvoch projektov: projektu Bytový dom Terchovská a projektu Dotknuté územia bytového domu Terchovská, ktoré bude prebiehať na stavebnom úrade Bratislava-Ružinov. Obe dokumentácie sú vzájomne koordinované s jednotnou objektovou skladbou.

## IDENTIFIKAČNÉ ÚDAJE STAVBY

### STAVBA

názov stavby: BYTOVÝ DOM TERCHOVSKÁ A DOTKNUTÉ ÚZEMIE

miesto stavby: Územie vymedzené ulicami Banšelova, Terchovská a Galvaniho, Bratislava 2 – Ružinov

pozemok č.: Okres Bratislava II., Obec: BA-m.č. Ružinov, k.ú. Trnávka, pozemky na parcelách registra „C“ p.č. 14472/1, p.č. 14472/11, p.č. 14472/43, p.č. 14472/53, p.č. 17007/1, p.č. 17007/47, p.č. 17014/2 (17014/100), p.č. 17015/81, p.č. 17016/1, p.č. 17019/1, p.č. 22247/9

druh stavby: novostavba bytového domu a obnova dotknutého územia

lehota výstavby: 24 mesiacov

### NAVRHOVATEĽ

stavebník: Hlavné mesto Slovenskej republiky Bratislava

Sídlo: Primaciálne nám. 1, 814 99 Bratislava

Zastúpené: Ing. Tatiana Kratochvílová, námestníčka primátora na základe rozhodnutia č. 35/2015 primátora hlavného mesta Slovenskej republiky Bratislavy o podpisovaní písomností a právnych dokumentov v znení neskorších predpisov

Osoby oprávnené konať:

Ing. arch. Michal Pulman

Ing. arch. Kristína Fančovič

Staviteľa zastupuje: METRO Bratislava a.s.

Sídlo: Primaciálne námestie 1, 811 01 Bratislava

Osoby oprávnené konať:

Ing. Jozef Hnitka

### SPRACOVATEĽ

Generálny projektant: OBERMEYER HELIKA, spol. s r. o.,

Lamačská cesta 3/B, 841 04 Bratislava 4

zastúpený: Ing. Vladimír Valent autorizovaný stavebný inžinier SKSI 5868\*I1

dátum spracovania: 11.2023

revízia: 00

## VÝCHODISKOVÉ ÚDAJE A PODKLADY

Základom pre vypracovanie projektu boli okrem požiadaviek stavebníka a obhliadky územia – miesta stavby pre navrhovaný objekt nasledovné podklady :

Štúdia:

* BST Bytový súbor Terchovská – architektonická štúdie, TheBüro, s.r.o., 05/2021
* BST Bytový súbor Terchovská – DUR, 02/2022
* Technicko-ekonomická analýza zdroje vykurovania - Klima –Teplo designing,s.r.o. 09/2020
* Konštrukčná analýza variant- GV NOC plus, s.r.o., 02 / 2021
* Imisno-prenosová štúdia - Bytový súbor Terchovská, Bratislava, Valeron Enviro Consulting s. r. o., 01/2022
* Akustická štúdia - Bytový súbor Terchovská, Bratislava, Valeron Enviro Consulting s. r. o., 11/2022

Vyhlásenia správcov siete o existencii sieti:

* + Verejný vodovod a verejná kanalizácia BVS – Bratislavská vodárenská spoločnosť, 10/2020
  + VO a CSS – Magistrát hlavného mesta SR Bratislavy, Oddelenie správy komunikácií 10/2020
  + Plynárenské zariadení - SPP - distribúcia, a. s., 10/2020
  + T-COM – Slovak Telekom a.s., 10/2020
  + NN, VN, VVN - Západoslovenská́ distribučná́, a. s. 10/2020
  + Ostatní správcovia nemajú siete na tomto území.

Prieskumy:

* + Stanovenié objemovej aktivity radónu v pôdnom vzduchu a kategórii radónového rizika - AG&E s.r.o., 12/2020 - 02/2021
  + Korózny a geoelektrický prieskum - AG&E s.r.o., 02/2021
  + Podrobný inžinierskogeologický prieskum - AG audit, s.r.o., 02/2021
  + Podrobný́ hydrogeologický prieskum k studni - AG audit, s.r.o., 02/2021
  + Podrobný́ geologický prieskum životného prostredia - AG audit, s.r.o., 02/2021
  + Geodetické zameranie – Ing. Zoltán Horváth, 07/2019
  + Geodetické zameranie – doplnenie kanalizácie – Geoaspekt, s.r.o., 04/2021
  + Arboristický posudok (prístrojové vyšetrenie), Arbor Vitae – Arboristika, s.r.o., 12/2021
  + Dendrologický posudok, Envilution, s.r.o., 05/2023
  + Hydrogeologický posudok, Bytový súbor Terchovská – posúdenie možnosti

vsakovania dažďových vôd, AG&E s.r.o., 12/2022

* + Odborný posudok vo veciach odpadov – výkopová zemina, RNDr. Jarmila Hrabinová, 09/2023
  + Svetlotechnický posudok vplyvu plánovanej výstavby, Anua s.r.o., 09/2021
  + Svetlotechnický posudok vplyvu plánovanej výstavby – dodatok 1, Anua s.r.o., 05/2023
  + Svetlotechnický posudok vplyvu plánovanej výstavby – dodatok 2, Anua s.r.o., 11/2023

Ostatné podklady:

* + Technická mapa mesta Bratislavy
  + Územný plán Bratislavy schválený 31. 5. 2007 uznesením Mestského zastupiteľstva hlavného
  + mesta SR Bratislavy č. 123/2007
  + Územný plán Bratislavy, zmeny a doplnky 02 schválene 15.12.2011 uznesením Mestského zastupiteľstva hlavného mesta SR Bratislavy č. 400/2011
  + Projekt výrubu drevín a náhradnej výsadby stromov, dotknuté územie mimo riešené územie – Atelier Divo, s.r.o.
  + Bytový dom Terchovská - zámer pre zisťovacie konanie podľa Zákona č. 24/2006 Z.z.o posudzovaní vplyvov na životné prostredie, IVAO, s.r.o., 02/2022

## ZÁKLADNÉ ÚDAJE O PROJEKTE

Dokumentácia POV v stupni dokumentácie pre vydanie stavebného povolenia je spracovaná v súlade so stavebným zákonom v zmysle § 9 vyhlášky MŽPSR č. 453/2000 Z.z., (k § 58 stavebného zákona) podľa prílohy č.2 zmluvy na vypracovanie dokumentácie pre stavebné povolenie.

### Bytový dom Terchovská

Obytný dom s 8 objektmi (2 spojené pozdĺžne pavlačové, 6 bodových pavlačových) a suterénom s garáží a technickými zázemím, vybrané okolité komunikácie a spevnené plochy, park a zeleň vnútrobloku a vybraných okolitých plôch. Celková kapacita je 85 bytov, 90 podzemných parkovacích stojísk, 11 povrchových stojísk.

### Dotknuté územie bytového domu Terchovská

Okolité komunikačné plochy okolo bytového domu pozdĺž ulíc Terchovská, Banšelova, Galvaniho a súvisiaca technická infraštruktúra vrátane parkovacích miest, odstavných plôch, objektov pro kontejnery BD Terchovská, mobiliáre, mestskej zelene, cyklotrás a úprav križovatiek. Počet parkovacích stojísk dotknutého územie je 37 nových povrchových stojísk, 1 stávajúci značené sa ruší. Celkovo sa navrhuje 90+11+37-1=137 stojísk.

### Anotácia

Obytný dom pozostáva zo siedmich hlavných objemov, rozprestierajúcich sa na trojuholníkovom stavebnom pozemku medzi ulicami Terchovská, Galvaniho a Banšelova. Vymedzenie smerom ku Galvaniho ulici zabezpečuje štvorpodlažná pozdĺžna budova pavilónu. Ostatné trojpodlažné poschodové objemy sú skôr bodové a vytvárajú štruktúru parkových poloverejných priestorov medzi nimi. Areál bytového domu je voľne priechodný a nadväzuje naň úprava okolitých verejných priestranstiev: Terchovská ulica je upravená do podoby obytnej ulice, Banšelova ulica je lokálne zrekonštruovaná a pozdĺž Galvaniho ulice má pribudnúť chodník a cyklotrasa. Pri Banšelovej ulici vznikne nové parkovisko. Všetky stavebné prvky budú doplnené mestskou zeleňou.

Prehľad stavebnej kapacity

* + Počet parkovacích miest: 36 (37 nových,1 rušené)

Plošná a priestorová bilancia

* + Komunikácia: 2138,19m2
  + Parkovacie miesto: 507,48 m2
  + Pešie a spevnené plochy: 1088,47 m2
  + Zeleň rastlá: 1189,99 m2

Odhadovaný časový harmonogram:

* + Čas procesu projektovania: približne 12 mesiacov
  + Čas na výber dodávateľa stavby: 4 až 6 mesiacov v roku
  + Doba výstavby: približne 24 mesiacov

# ZÁKLADNÉ RIEŠENIE STAVENISKA

## CHARAKTERISTIKA A ZÁKLADNÉ RIEŠENIE STAVENISKA

### Situovanie staveniska

Stavenisko sa nachádza v širšom centre Bratislavy v priestore vymedzenom ulicami Terchovská, Banšelova a Galvaniho. Pre zabezpečenie výstavby bytového domu je v danom priestore navrhnutý dočasný záber staveniska. Terén v priestore tohto staveniska je prevažne rovinný, z veľkej časti sa jedná o zatrávnený povrch s náletovou a vzrastlou zeleňou.

### Situovanie plôch zariadenia staveniska

Veľkosť staveniska je vzhľadom k miestnym podmienkam navrhnutá v minimálnom rozsahu umožňujúcom realizácii stavebných objektov riešenej stavby.

### Zariadenie staveniska - sociálna časť, kancelárie

Presné miesto, kde bude možné vytvoriť zariadenie staveniska, bude navrhnuté zhotoviteľom stavby po odsúhlasení investorom stavby. Zariadenie staveniska bude oplotené po obvode oceľovým pletivom alebo vlnitým plechom na kovových stĺpikoch výšky 2 m, osadených do betónových podstavcov. V oplotení bude osadená uzamykateľná brána s možnosťou vjazdu nákladných vozidiel.

V priestore zariadenia staveniska budú osadené prenosné bunky pre kancelárske účely, sociálne zariadenia, šatne a sklady, ďalej ekologické WC a v prípade potreby bude v tomto priestore vyčlenená skladovacia, resp. parkovacia plocha. Náklady na vybudovanie zariadenia staveniska spolu s nákladmi na realizáciu prípadných dočasných prípojok el. energie, vody a kanalizácie dodávateľ stavby zahrnie do vedľajších rozpočtových nákladov stavby.

### Spoločné objekty a zariadenia pre priamych dodávateľov

Nakoľko nie je známy dodávateľ stavby – bude určený po výberovom konaní a za predpokladu, že bude stanovený jeden vyšší priamy dodávateľ, nie je potrebné zariadenie staveniska členiť. Príslušné vzťahy ako aj nároky subdodávateľov na zariadenie staveniska si bude riešiť vyšší priamy dodávateľ v dodávateľských zmluvách.

### Skladovacie a manipulačné plochy, výrobné zariadenia

Plocha vonkajšieho dočasného záberu staveniska je vzhľadom k zastavanosti územia navrhnutá v minimálnom rozsahu umožňujúcom zásobovanie stavby. V priestore vonkajších dočasných záberov bude vykonávaná iba manipulácia so stavebnými materiálmi, v obmedzenej miere tu bude uložený z nákladných vozidiel zložený stavebný materiál - len na dobu potrebnú na jeho premiestnenie do priestorov staveniska.

Zhotoviteľ stavby v prípade potreby bude využívať plochu svojho stavebného dvora, popr. si zabezpečí využitie niektorej z voľných plôch v blízkom okolí pre zabezpečenie potrieb stavby (skladovacia plocha, plocha pre odstavenie mechanizmov a pod.).

Na stavenisku riešenej stavby nebude budované žiadne výrobné zariadenia staveniska. Na stavenisku nebude vyrábaná betónová zmes, bude zabezpečená dovozom z centrálnych výrobní.

## VPLYV USKUTOČŇOVANIA STAVBY NA ŽIVOTNÉ PROSTREDIE A STANOVENIE OPATRENÍ NA VYLÚČENIE ALEBO NA OBMEDZENIE NEGATÍVNYCH VPLYVOV

V priebehu výstavby dôjde k určitým negatívnym javom vplývajúcim na okolité prostredie. Toto bude spôsobené zvýšenou hlučnosťou, prašnosťou, výfukovými splodinami, nebezpečím úrazu a komplikovaním pohybu na území výstavby.

V zmysle § 8, Stavebného zákona nebude mať zásadné negatívne účinky a vplyvy, nebude produkovať škodlivé exhalácie, hluk, teplo, otrasy, vibrácie, prach, zápach, oslňovanie a zatieňovanie, nebude zhoršovať životné prostredie na stavbe a jeho okolí nad prípustnú mieru resp. nad mieru povolenú vydaným stavebným povolením.

### Ochrana proti znečisťovaniu komunikácií a nadmernej prašnosti

Vozidlá vychádzajúce zo staveniska musia byť riadne očistené, aby nedochádzalo k znečisťovaniu verejných komunikácií najmä zeminou, betónovou zmesou a pod. Prípadné znečistenia verejných komunikácií musí byť pravidelne odstraňované. Vozidlá dopravujúce sypké materiály musia používať na zakrytie hmôt plachty, vybúranú suť je nutné v prípade zvýšenej prašnosti kropiť.

### Ochrana zelene

Zhotoviteľ stavebných prác je povinný zabezpečiť, aby zeleň riešeného územia bola počas výstavby rešpektovaná v plnom rozsahu a v prípade potreby bola odborne chránená.

### Záber verejného priestranstva

Generálny dodávateľ zabezpečí dočasný záber verejného priestranstva podľa potrieb stavebného dvora a prípadných využití verejných plôch pre účel výstavby. Predpokladaný záber verejného priestranstva je zobrazený na situácii záber verejného priestranstva.

## Oplotenie staveniska

Výstavba si nevyžaduje dlhodobý záber verejného priestranstva. Zariadenie staveniska bude oplotené po obvode oceľovým pletivom alebo vlnitým plechom na kovových stĺpikoch výšky 2 m, osadených do betónových podstavcov. V oplotení bude osadená uzamykateľná brána s možnosťou vjazdu nákladných vozidiel.

Pri vstupe na stavenisko sa osadí:

* informačná tabuľa s identifikačnými údajmi o stavbe a označením jej legalizácie,
* tabuľa s označením „Nepovolaným vstup zakázaný“,
* oznámenie, v ktorom je uvedený koordinátor dokumentácie a koordinátor bezpečnosti podľa nariadenia vlády č. 396/2006 Z. z.

Staveniskové komunikácie budú riešené spočiatku (1. etapa) v obmedzenej miere na teréne (juhovýchodná časť staveniska), neskôr (2. etapa), po dokončení stropu podzemnej garáže, budú umiestnené na strope podzemnej garáže, ktorý bude podstojkovaný podľa pokynov statika.

# DOPRAVNÉ A TECHNICKÉ RIEŠENIE

## DOPRAVNÉ TRASY POČAS VÝSTAVBY

Podrobné riešenie jednotlivých dopravných trás je závislé od aktuálnej situácie v čase realizácie výstavby bytového domu a preto ich definitívny návrh a schválenie možných úprav napr. dočasného dopravného značenia môže byť vyžiadané a povolené príslušnou štátnou správou len pred začatím realizácie príslušných prác, v lehote max. do 30 dní. Nároky na osobitné užívanie pozemných komunikácií, vybraným dodávateľom stavby, v zmysle Zákona č. 725/2004 Z.z. o podmienkach prevádzky vozidiel v premávke na pozemných komunikáciách dtto.

Poznámka.

1. Stavenisková doprava nevyžaduje úpravy na prejazdných profiloch, polomeroch otáčania a podchodných výškach premostení jestvujúcich komunikácii lokality resp. hl. mesta.
2. Stavenisková doprava bude rešpektovať jestvujúcu smernosť ulíc v čase realizácie asanácie a následnej výstavby resp. sa bude riadiť pokynmi vyplývajúcimi z odsúhlaseného dočasného dopravného značenia.
3. Rozkopávkové povolenia budú vybavované vybraným dodávateľom stavby v súbehu s plánovanými činnosťami vyžadujúcimi predmetné povolenie (pred realizáciou rozkopávok je investor povinný zabezpečiť si u príslušného cestného správneho orgánu vydanie „Povolenia na rozkopávku“ na dotknutej pozemnej komunikácii vrátane priľahlej cestnej zelene a túto si naplánovať v koordinácii s ďalšími investormi aj v rámci stavby s platným POD tak, aby rozkopávka mohla byť realizovaná v období od 15. marca do 15. novembra bežného roka v najkratšom možnom technologickom časovom rozsahu.

## DOČASNÉ DOPRAVNÉ ZNAČENIE

Stavba bude rozdelená do niekoľkých etáp. Jednotlivé objekty budú prebiehať jednotlivo a nezávisle od seba, pokiaľ to z postupu prác nebude definované inak. Stavba výrazne ovplyvní existujúcu dopravu, keďže úpravy budú prebiehať aj na aktívnych komunikáciách, vrátane chodníkov, parkovísk a zelene. **Presné rozmiestnenie dočasného dopravného značenia bude závisieť od plánu výstavby konkrétneho zhotoviteľa – schválenom POD príslušným KDI.**

Celý priebeh výstavby je zatiaľ ideovo rozdelený do troch etáp. Na začiatku výstavby sa osadia výstražné značky oznamujúce začiatok výstavby na všetky priľahlé komunikácie. Potom sa osadia značky pre zriadenie vjazdov – premena existujúcich vjazdov na stavebné s príslušnou úpravou ak to bude potrebné. Zriadia sa miesta pre čistenie vozidiel. Následne sa osadia značky pre prvú etapu.

V prvej Etape sa zriadi stavebný vjazd/výjazd na Banšelovu ulicu z existujúcej ulice Terchovská, prípadne aj samostatný vjazd z budúcej garáže objektu. Práce budú rovnako prebiehať aj na Terchovskej ulici. Je možné že sa táto etapa ešte rozčlení na pod-etapy. Na opačnej strane Banšelovej ulice sa vybuduje nové parkovisko. Toto môže byť riešené samostatne aj v inej etape. Presný rozsah a trvanie jednolivých pod-etáp si určí zhotoviteľ. Zároveň sa môžu vytvoriť samostatné časti pre napojenie a preložky inžinierskych sietí. Buď samostatne alebo na konci I. etapy sa vybuduje pravá časť komunikácie Krajná. Následne - po vytvorení (dokončení) hlavného objektu sa začne II. Etapa.

V druhej etape dôjde k vytvoreniu nového cyklopruhu, chodníka a novej zastávky na ulici Galvaniho a zároveň sa vytvorí dočasná zastávka MHD. Následne sa upraví priestor križovatky – Banšelova-Galvaniho v mieste pravého odbočenia z Galvaniho ulice na ulicu Banšelova. Dokončia sa aj nadvezujúce plochy. Pešia doprava sa buď odkloní alebo sa vytvorí zabezpečná trasa cez stavenisko. Počas výstavby dôjde k úprave existujúceho značenia na zjednosmernenie ulice Banšelovej a časti ulice Krajná v riešenom úseku. Podrobná úprava Existujúceho DZ a rovnako aj umiestnenia DDZ je riešené v prílohe č. 2001 až 2003 – kde je riešené umiestnenie DDZ pre jednotlivé etapy.

V tretej etape dôjde k dokončeniu úpravy ulice Banšelova a jej zjednosmernenie v určitom úseku a na určitý čas, ale tak aby mala potrebnú šírku. Stavba v tejto časti bude fungovať v obmedzenom režime. Nemalo by dôjsť vo výraznom obmedzení dopravy ako to bolo počas najväčšej II etapy. Dokončí sa stredový ostrovček a urobia sa nástreky vodorovného dopravného značenia na jednotlivé dokončené komunikácie.

Značky budú umiestnené na červeno-bielych stĺpikoch, prípadne dočasne umiestnené k existujúcim značkám. Chodci sa v prípade potreby usmernia značkou aby prešli na druhú stranu. Všetky práce na vozovke sa bude vyhotovovať za pozdĺžnymi zábranami zo značiek 702, ktoré sa umiestnia pri okraji riešeného úseku. Na prvú značku 702 sa umiestni značka 212 a za zníženej viditeľnosti a osadia signálne svetlá.

Dopravné značenie bude osadené v súlade s platnými predpismi a nariadeniami platnými pre premávku na pozemných komunikáciách – vyhláška č. 30/2020 Z.z. a zákona č. 8/2009 Zz. o premávke na pozemných komunikáciách.

# TERMÍNY VÝSTAVBY

Určenie termínov projektovej prípravy a realizácie stavby je závislé na kladnom prerokovaní jednotlivých fáz dokumentácie k územnému a k stavebnému konaniu v rámci časových možností, ktoré sú dané zákonom a spôsobom vlastného konania.

Návrh lehôt výstavby, predpokladané termíny realizácie stavby (stavebných a montážnych prác)

* Maximálna lehota výstavby: 24 mesiacov
* Začiatok stavby: 05.2025
* Koniec hrubej stavby: 11.2026
* Koniec stavby: 08.2027
* Posledná kolaudácia: 11.2027

Stavba sa bude realizovať vo viacerých etapách a bude odovzdávaná do užívania postupne, vždy po ucelených prevádzky schopných celkoch.

# PLÁN BEZPEČNOSTI A OCHRANY ZDRAVIA PRI PRÁCI

Na nasledujúcich stranách predkladáme základnú osnovu plánu bezpečnosti, tak ako vyplýva z Nariadenia vlády SR č. 510/2001 Z. z. a z Nariadenia vlády SR č. 396/2006, vydaného dňa 24. mája 2006. Upozorňujeme, že zodpovednosť za vypracovanie plánu bezpečnosti nesie vybraný dodávateľ stavby v plnom rozsahu. Za stanovenie koordinátora bezpečnosti, na zriadenom stavenisku, zodpovedá vybraný dodávateľ stavby.

**Všeobecné a spoločné požiadavky na stavebné práce realizované na navrhovanom stavenisku, rešpektujúc Nariadenie vlády SR č. 510/2001 Z. z.**

Povinnosti zástupcu vyššieho dodávateľa stavby:

* dodávatelia stavebných prác budú viesť evidenciu pracovníkov nastupujúcich do práce resp. z práce odchádzajúcich
* dodávatelia stavebných prác sú povinný vybaviť nasadených pracovníkov osobnými ochrannými pomôckami a prostriedkami
* dodávatelia stavebných prác zabezpečia príslušný rozsah školení pracovníkov stavby a poskytnú informácie na zaistenie bezpečnosti a ochrany zdravia pri práci v rozsahu ustanovenom zákonom
* dodávatelia stavebných prác zabezpečia technologické predpisy na konkrétne stavebné činnosti projektované v predmetnom stupni projektovej dokumentácie a zrealizujú ich na stavenisku na základe dodávateľskej dokumentácie, v zmysle príslušných pracovných postupov
* pri súčasnom vykonávaní prác viacerých dodávateľov na stavenisku je nutné zabezpečiť ( GP ) formou zápisu odovzdávanie pracoviska resp. pracovísk
* dodávatelia stavby, na stavenisku, zabezpečia udržiavanie poriadku a čistoty, prístupnosť a trasy k jednotlivým pracoviskám, podmienky na manipuláciu s rôznymi materiálmi, technickú údržbu a kontrolu nasadených zariadení, určenie miest na uskladňovanie materiálov najmä ak ide o nebezpečné druhy, podmienky na odstránenie použitých najmä nebezpečných materiálov, prispôsobovanie času určeného na jednotlivé práce podľa skutočného postupu prác, spoluprácu medzi zúčastnenými dodávateľmi a samostatne zárobkovo činnými osobami, vzájomné pôsobenie pracovných činností uskutočňovaných na stavenisku
* dodávatelia stavebných prác prijmú na stavenisku opatrenia v súlade s minimálnymi bezpečnostnými a zdravotnými požiadavkami

Konkrétne zásady a ďalšie požiadavky na stavebné práce realizované na navrhovanom stavenisku:

* prekážky na stavenisku vyššie ako 0,10 m budú zabezpečené únosným prejazdom
* plochy na skladovanie musia byť vopred pripravené ( urovnané, spevnené )
* na výrobu resp. predmontáž debnenia na stavenisku musí byť zriadené samostatné pracovisko vybavené príslušnými strojmi a zariadeniami
* pri debnení jednotlivých častí konštrukcie treba postupovať podľa samostatných bezpečnostných požiadaviek ( technologický predpis )
* pri ručnom odbere sypkého materiálu je tento možné vŕšiť max. do výšky 1.50 m
* vrecovaný materiál možno ukladať max. do výšky 3,00 m pri mechanizovanom odbere, pri ručnom 1,50 m
* kusový materiál možno ukladať max. do výšky 2,00 m, pri mechanickom odbere, pri ručnom 2,00 m ( pri pravidelných tvaroch materiálu ), pri nepravidelných platí výška max. 1,50 m
* rúry a trúbky ukladať max. do výšky 1,00 m pri ručnom odbere
* pred zahájením zemných prác je nutné zrealizovať a vyznačiť vytýčenie všetkých jestvujúcich podzemných I.S. i dočasných
* pri výkopoch v miestach, kde sa nachádzajú podzemné siete alebo kde možno očakávať podzemné vedenia bude postupované podľa osobitných predpisov
* strojmi možno hĺbiť výkopy do vzdialenosti 1,00 m od vyznačenej polohy vedenia, pokiaľ to predpisy umožňujú
* výkopy zabezpečiť proti pádu osôb ( zakryť, ohradiť, zneprístupniť ) a zriadiť prechody min. 0,75 resp. 1,50 m široké
* stabilitu stien výkopov ( pokiaľ nestanoví zodpovedný projektant ináč ) zabezpečiť primeraným pažením od hĺbky 1,30 m, v zastavanom území resp. od 1,50 m v nezastavanom
* stabilita stien výkopov sa riadi osobitným predpisom
* pred vstupom pracovníkov do výkopu musí zodpovedný pracovník skontrolovať stabilitu stien, vrúbenie, pevnosť prístupových rebríkov, plošín atď.
* prisypanie zeminy mechanizmami sa riadi osobitnými technologickými predpismi
* na nasadené automobily stavby sa výkopok môže nakladať iba cez ich zadnú alebo bočnú stranu
* pojazdy nasadených rýpadiel na stavenisku, vo svahoch je zakázaný dtto pojazd bližšie ako 2,00 m pri svahoch výkopov alebo zárezov
* železiarske práce realizovať oddelene od ostatných pracovníkov stavby, na dostatočne uchytených strojoch
* montážne práce sa riadia samostatnými, vopred vypracovanými technologickými postupmi.
* pracovníci vykonávajúci práce vo výške resp. nad voľnou hĺbkou musia byť zabezpečený kolektívnym alebo osobným zabezpečením
* pod prácami vo výškach vymedziť ochranné pásmo, v prípade nutnosti ohrozený priestor zabezpečiť
* konštrukcie pre práce vo výške budú odovzdávané pracovníkom formou zápisu
* práce nad sebou realizovať v zmysle osobitného technologického postupu
* vstup pracovníkov do ohrozeného priestoru, pri prenášaní bremien je zakázaný
* pre využívanie stavebných strojov na stavenisku platia osobitné predpisy a stavebnotechnologické postupy, obsluha detto
* údržba nasadených strojov bude vykonávaná v zmysle pokynov výrobcu strojov a osobitných predpisov ( smerové a periodické technické kontroly, bežné a generálne opravy)

**Konkrétne zásady a ďalšie požiadavky na zabezpečenie plnenia minimálnych bezpečnostných a zdravotných podmienok na navrhovanom stavenisku.**

Vypracoval: Ing. Stanislav Majerčák V Bratislave 06/2023